*Likumprojekts*

**Grozījumi Ēku energoefektivitātes likumā**

Izdarīt Ēku energoefektivitātes likumā (Latvijas Vēstnesis, 2012, 201.nr.) šādus grozījumus:

1. Papildināt 7. panta pirmo daļu ar 7. punktu šādā redakcijā:

„7) ēkai, ja to pērk valsts tiešās pārvaldes iestāde vai kā nomnieks par tās nomu slēdz līgumu.”.

2. Papildināt 14. pantu ar trešo, ceturto un piekto daļu šādā redakcijā:

„(3) Valsts tiešās pārvaldes iestādes pērk un nomā tikai tādas ēkas vai kā nomnieks slēdz jaunus nomas līgumus tikai par tādām ēkām, kas atbilst vismaz minimālajām energoefektivitātes prasībām, kas minētas 4. pantā. Atbilstību minimālajām energoefektivitātes prasībām pārbauda, izmantojot ēkas energosertifikātu.

(4) Šā panta trešajā daļā minētās prasības var nepiemērot gadījumos, ja ēkas pirkuma mērķis ir veikt ēkas renovāciju vai rekonstrukciju atbilstoši šā likuma 4. panta trešajai daļai vai nojaukšanu.

(5) Šā panta trešajā daļā minētās prasības var nepiemērot, ja:

1) šo prasību piemērošana nav tehniski vai funkcionāli iespējama vai nav ekonomiski pamatota, ilgtspējīga, kā arī nenodrošina pietiekamu konkurenci;

2) valsts tiešās pārvaldes iestāde, kas jau šobrīd lieto konkrēto nekustamo īpašumu, pamatojoties uz apsaimniekošanas un lietošanas līgumu, slēdz šā paša nekustamā īpašuma nomas līgumu.”.

3. Izteikt Informatīvo atsauci uz Eiropas Savienības direktīvām šādā redakcijā:

„Informatīva atsauce uz Eiropas Savienības direktīvām

Likumā iekļautas tiesību normas, kas izriet no:

1) Eiropas Parlamenta un Padomes 2010. gada 19. maija direktīvas 2010/31/ES par ēku energoefektivitāti;

2) Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK prasībām attiecībā uz valsts veiktajiem ēku iepirkumiem.”.

Iesniedzējs:

ekonomikas ministrs V.Dombrovskis

Vīza:

valsts sekretāra pienākumu izpildītājs,

valsts sekretāra vietnieks A.Liepiņš

11.08.2014. 14:20

E.Pētersone

67013263

[Eizenija.Petersone@em.gov.lv](mailto:Eizenija.Petersone@em.gov.lv)

A.Pētersone

67013170

[Andzela.Petersone@em.gov.lv](mailto:Andzela.Petersone@em.gov.lv)

K.Beihmanis

67013260

[Karlis.Beihmanis@em.gov.lv](mailto:Karlis.Beihmanis@em.gov.lv)

I.Ozoliņa

67013175

[Inguna.Ozolina@em.gov.lv](mailto:Inguna.Ozolina@em.gov.lv)

I.Henilane, 67013038

[Inita.Henilane@em.gov.lv](mailto:Inita.Henilane@em.gov.lv)